Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) bid-dokument li jġib in-numru 32015M7522. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7568. Il-EUR-Lex hu l-aċċess fuq l-Internet għal-liġi Ewropea. Id-doża rakkomandata ta' kuljum (RDA) għall-adulti b'piż ta' 70 kg, ta' aċidi amminiċi essenzjali, skont il-Konsultazzjoni esperta 2007 tad-WHO/FAO/UNU. Id-doża rakkomandata ta' kuljum (RDA) għall-adulti b'piż ta' 70 kg, ta' aċidi grassi essenzjali, skont il-Konsultazzjoni esperta 2007 tad-WHO/FAO/UNU. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku estern tal-munita jirrappreżenta t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Ir-rati modifikati huma indikati b'tipa grassa. Ir-rati bażi huma kkalkulati skont il-Kapitolu dwar il-metodu għall-istabbiliment tar-rati ta' referenza u ta' skont tal-Linji Gwida dwar l-Għajnuna mill-Istat tal-Awtorità kif emendati mid-Deċiżjoni tal-Awtorità Nru 788/08/COL tas-17 ta' Diċembru 2008. Biex jinkisbu r-rati ta' referenza applikabbli, jiżdiedu marġni xierqa mar-rata bażi skont il-Linji Gwida dwar l-Għajnuna mill-Istat. Ir-rati bażi ġew iddeterminati kif ġej: Fit-28 ta' Jannar 2015 tressaq rikors quddiem il-Qorti tal-EFTA kontra l-Awtorità ta' Sorveljanza tal-EFTA mill-Assoċjazzjoni Islandiża tas-Servizzi Finanzjarji, irrappreżentata minn Hans-Jörg Niemeyer, avukat u Christian Kovács, avukat, Hengeler Mueller, Square de Meeûs 40, 1000 Brussell, il-Belġju. Ir-rikorrent isostni li l-Awtorità ta' Sorveljanza tal-EFTA għandha: Tordna lill-Awtorità ta' Sorveljanza tal-EFTA sabiex iġġarrab l-ispejjeż tal-proċedimenti. Ir-rikorrent, l-Assoċjazzjoni Islandiża tas-Servizzi Finanzjarji ("SFF"), huwa assoċjazzjoni li tirrappreżenta lill-impriżi finanzjarji reġistrati fl-Islanda kollha, inklużi l-banek universali, ta' investiment u ta' tfaddil, kif ukoll kumpaniji tal-assigurazzjoni, ta' self fit-tul, ta' titoli u dawk li joħorġu l-karti tal-kreditu. L-għan tal-assoċjazzjoni hu li tippromwovi ambjent operattiv kompetittiv għall-kumpaniji finanzjarji fl-Islanda u li tippromwovi l-interessi tagħhom internazzjonalment. Il-każ jittratta rikors għall-annullament ta' deċiżjoni tal-Awtorità ta' Sorveljanza tal-EFTA sabiex jingħalaq każ dwar għajnuna eżistenti lill-Fond Islandiż għall-Finanzjament tad-Djar ("HFF"). Ir-rikorrent isostni li l-Awtorità ta' Sorveljanza tal-EFTA: assumiet b'mod żbaljat li l-appoġġ li ngħata lill-HFF jikkostitwixxi għajnuna eżistenti meta fir-realtà titqies bħala għajnuna ġdida; ma tatx raġunijiet adwegwati għall-konklużjonijiet li waslet għalihom fid-Deċiżjoni u b'hekk kisret l-Artikolu 16 tal-SCA; ħadet żball evidenti fl-interpretazzjoni tagħha tal-Artikolu 59(2) taż-ŻEE. Azzjoni kontra ir-Renju tan-Norveġja tressqet quddiem il-Qorti tal-EFTA fis-16 ta' Frar 2015 mill-Awtorità ta' Sorveljanza tal-EFTA, li tinsab f'Rue Belliard 35, 1040 Brussell, il-Belġju, irrappreżentata minn Xavier Lewis u Clémence Perrin. L-applikant jitlob lill-Qorti tal-EFTA tiddikjara li: Billi żżomm fis-seħħ it-Taqsimiet 20-1, it-tieni paragrafu u 22-3 l-Att dwar il-Bini u l-Ippjanar, moqri flimkien mat-Taqsimiet 9-1 sa 9-4 u 11-1 tar-Regolament dwar il-bini, li jirrikjedi li impriżi li jagħmlu xogħol ta' kostruzzjoni jiksbu awtorizzazjoni mill-muniċipalitajiet lokali qabel ma jibdew l-attività tagħhom. In-Norveġja ma rnexxilhiex twettaq l-obbligazzjonijiet tagħha skont l-Artikolu 16 tal-Att imsemmi f'punt 1 tal-Anness X tal-Ftehim taż-ŻEE (id-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern), jew, alternattivament, l-Artikolu 36, tal-Ftehim taż-ŻEE. Ir-Renju tan-Norveġja jbati l-ispejjeż tal-proċedimenti. Il-kawża tikkonċerna ir-rekwiżit skont il-liġi Norveġiża (Taqsimiet 20-1, it-tieni paragrafu u 22-3 tal-Att dwar il-Bini u l-Ippjanar, moqri flimkien ma' sezzjonijiet 9-1 sa 9-4 u 11-1 tar-Regolament dwar il-Bini) għal impriżi li jixtiequ jwettqu servizzi ta' kostruzzjoni fin-Norveġja biex jiġu approvati minn muniċipalijiet lokali qabel ma jibdew l-attività tagħhom. Approvazzjoni bħal din trid tinkiseb qabel kull proġett ta' kostruzzjoni individwali. L-Awtorità tas-Sorveljanza tal-EFTA tiddikjara li r-rekwiżit jammonta għal restrizzjoni li ma tistax tiġi ġġustifikata taħt l-Artikolu 16(1) u (3) tad-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern (Id-"Direttiva dwar is-Servizzi") jew, alternattivament, li miżura bħal dinhija restrizzjoni tal-libertà li tipprovdi servizzi skont l-Artikolu 36 tal-Ftehim taż-ŻEE li ma jistgħax ikun iġġustifikat skont l-Artikolu 33 tal-Ftehim taż-ŻEE. In-Norveġja tisħaq li, bħala prinċipju, skema ta' awtorizzazjoni bħal din ma tmurx kontra id-Direttiva dwar is-Servizzi peress li tista' tiġi ġġustifikata skont l-Artikolu 16(1) u (3) ta' dik id-Direttiva. Fis-16 ta' Frar 2015 l-Awtorità ta' Sorveljanza tal-EFTA ħadet azzjoni fil-Qorti tal-EFTA, b'Xavier Lewis, Auður Ýr Steinarsdóttir u Øyvind Bø, li qegħdin jaġixxu ta' Aġenti tal-Awtorità ta' Sorveljanza tal-EFTA, li tinsab Rue Belliard f'35, 1040 Brussell, Belġju, kontra r-Renju tan-Norveġja. Ir-rikorrent jitlob lill-Qorti tal-EFTA sabiex: Tiddikjara li billi billi naqset milli tikkonforma mal-pjan tal-kwalità tal-arja kif stipulat fl-Artikolu 8(3) tad-Direttiva 96/62/KE, issal-Artikolu 23 tad-Direttiva 2008/50 b'mod li jvarja fir-rigward taż-żoni NO1, NO2, NO3, NO4 u NO5, Tordna lin-Norveġja tħallas l-ispejjeż tal-proċedimenti. Id-Direttiva tal-Kunsill 1999/30/KE dwar il-valuri ta' limitu għad-diossidu tal-kubrit u l-ossidi tan-nitroġenu, materja partikolata u ċ-ċomb fl-arja, issa d-Direttiva 2008/50 tal-Parlament Ewropew u tal-Kunsill tal-21 ta' Mejju 2008 dwar il-kwalità tal-arja fl-ambjent u arja iktar nadifa għall-Ewropa, timponi valuri ta' limitu għal ċertu sustanzi niġġiesa fl-arja ambjentali biex tevita', tippreveni u tnaqqas l-effetti dannużi fuq is-saħħa tal-bniedem u fuq l-ambjent inġenerali. Tistabillixi wkoll dispożizzjonijiet għall-valutazzjonitas-sustanzi niġġiesa kif ukoll miżuri sabiex tinżamm kwalità ta' arja tajba. L-Awtorità tas-Sorveljanza tal-EFTA ssostni li n-Norveġja naqset milli twettaq l-obbligu tagħha li tiżgura li l-livelli ta' ċerti sustanzi niġġiesa fl-arja tal-ambjent ma jaqbżux il-valuri ta' limitu stabbiliti fil-liġi taż-ŻEE. L-Awtorità tas-Sorveljanza tal-EFTA ssostni wkoll li n-Norveġja naqset milli tikkonforma mal-obbligu li tfassal pjanijiet xierqa dwar il-kwalità tal-arja fejn il-valuri ta' limitu kif ukoll il-marġini relevanti ta' tolleranza inqabżu. L-Awtorità tas-Sorveljanza tal-EFTA ssostni li n-Norveġja għada ma indirizzat l-ebda nuqqas identifikat mill-Awtorità fir-risposti tagħha għall-ittra ta' intimazzjoni u opinjoni motivata. L-Awtorità tas-Sorveljanza tal-EFTA ssostni li billi naqset li tinkludi dettalji ta' miżuri jew proġetti adottati u skeda għall-implimentazzjoni tagħhom, kif ukoll stima tat-titjib ippjanat tal-kwalità tal-arja u ż-żmien mistenni biex jintlaħqu dawn l-oġġettivi, In-Norveġja naqset milli tissodisfa l-obbligi tagħha skont l-Artikolu 8(3) tad-Direttiva 96/62 issal-Artikolu 23(1) tad-Direttiva 2008/50. L-ilment tressaq fis-17 ta' Marzu 2015 mill-Assoċjazzjoni Ewropea tal-Azzar ("EUROFER") ("l-ilmentatur") f'isem produtturi li jirrappreżentaw aktar minn 25 % tal-produzzjoni totali tal-Unjoni ta' żbarri u vireg għall-konkrit rinfurzat tal-azzar, b'reżistenza għolja għar-reħi. Il-prodott suġġett għal din l-investigazzjoni huwa żbarri u vireg għall-konkrit rinfurzat, tal-ħadid jew tal-azzar, b'reżistenza għolja għar-reħi (xi kultant imsejħa Rebars HFP) magħmula mill-ħadid, l-azzar bla liga jew azzar bil-liga (iżda mhux mill-azzar li ma jissaddadx, azzar b'veloċità għolja jew azzar siliko-manganiż), mhux maħdumin aktar ħlief irrumblati bis-sħana, iżda inklużi dawk mibrumin wara l-irrumblar; dawn l-iżbarri u l-vireg fihom indentazzjonijiet, inċiżjonijiet, skanalaturi jew deformazzjonijiet oħra magħmula waqt il-proċess tal-irrumblar jew jiġu mibrumin wara l-irrumblar. Il-karatteristika ewlenija tar-reżistenza għolja hija l-kapaċità ta' materjal li jkun jiflaħ stress ripetut mingħajr ma jinkiser u, b'mod speċifiku, il-kapaċità li jirreżisti f'eċċess ta' 4,5 miljun ċiklu ta' reħi bl-użu ta' proporzjon tal-istress (minimu/massimu) ta' 0,2 u medda ta' stress li taqbeż il-150 MPa. ("il-prodott investigat"). Il-prodott li allegatament qed ikun l-oġġett ta' dumping huwa l-prodott li qed jiġi investigat, li joriġina fir-Repubblika tal-Poplu taċ-Ċina ("il-pajjiż ikkonċernat"), li attwalment jaqa' taħt il-kodiċijiet NM ex 7214 20 00, ex 7228 30 20, ex 7228 30 41, ex 7228 30 49, ex 7228 30 61, ex 7228 30 69, ex 7228 30 70 u ex 7228 30 89. Dawn il-kodiċi NM qed jingħataw biss għall-informazzjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, ir-Repubblika tal-Poplu taċ-Ċina titqies bħala pajjiż li l-ekonomija tiegħu mhijiex waħda tas-suq, l-ilmentatur stabbilixxa valur normali għall-importazzjonijiet mir-Repubblika tal-Poplu taċ-Ċina fuq il-bażi tal-prezzijiet domestiċi f'żewġ pajjiżi terzi b'ekonomija tas-suq, jiġifieri l-Qatar u l-Emirati Għarab Magħquda. L-allegazzjoni ta' dumping hija bbażata fuq tqabbil tal-valur normali stabbilit b'dan il-mod mal-prezzijiet ta' esportazzjoni (fil-livell ta' ġbir mill-post tal-manifattura) tal-prodott li qed jiġi investigat meta jinbiegħ għall-esportazzjoni lejn l-Unjoni. Fuq din il-bażi, il-marġnijiet ta' dumping ikkalkulati huma sinifikanti għall-pajjiż ikkonċernat. L-ilmentatur ipprovda evidenza li l-importazzjonijiet tal-prodott investigat mill- pajjiż ikkonċernat żdiedu b'mod ġenerali f'termini assoluti u f'termini ta' sehem mis-suq. L-evidenza prima facie li pprovda l-ilmentatur turi li l-volum u l-prezzijiet tal-prodott importat li qed jiġi investigat kellhom, fost konsegwenzi oħrajn, impatt negattiv fuq il-kwantitajiet mibjugħa, fuq il-livell tal-prezzijiet mitluba u fuq is-sehem fis-suq miżmum mill-industrija tal-Unjoni, li rriżultaw f'effetti negattivi sostanzjali fuq il-prestazzjoni ġenerali u l-qagħda finanzjarja tal-industrija tal-Unjoni. Wara li ddeterminat, wara li infurmat lill-Istati Membri, li l-ilment tressaq mill-industrija tal-Unjoni jew f'isimha u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tagħti bidu għal investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott li qed jiġi investigat u li joriġina mill-pajjiż ikkonċernat hux qiegħed ikun oġġett ta' dumping u jekk dawn l-importazzjonijiet ta' dumping ikkawżawx ħsara lill-industrija tal-Unjoni. Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interess tal-Unjoni. Minħabba li jidher li hemm għadd kbir ta' produtturi esportaturi fil-pajjiżi kkonċernati li huma involuti f'dan il-proċediment, u sabiex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li għandhom ikunu investigati għal għadd raġonevoli billi tagħżel kampjun (dan il-proċess jissejjaħ ukoll "it-teħid tal-kampjuni"). It-teħid tal-kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li huwa meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiż ikkonċernat, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien għad-dispożizzjoni. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Biex tikseb it-tagħrif li tqis li hu meħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat il-kwestjonarji lill-produtturi esportaturi magħżula biex ikunu fil-kampjun, lil kwalunkwe assoċjazzjoni magħrufa tal-produtturi esportaturi, u lill-awtoritajiet tal-pajjiżi kkonċernati. Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tan-notifika tal-għażla tal-kampjun, sakemm mhux speċifikat mod ieħor. Il-produtturi esportaturi li kkooperaw u mhumiex inklużi fil-kampjun jistgħu jitolbu, skont l-Artikolu 17(3) tar-Regolament bażiku, li l-Kummissjoni tistabbilixxi l-marġini ta' dumping individwali tagħhom ("marġni individwali ta' dumping"). Il-produtturi esportaturi li jixtiequ jagħmlu talba għal marġni individwali ta' dumping iridu jitolbu kwestjonarju u jirritornawh mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Il-Kummissjoni teżamina jekk dawn jistgħux jingħataw dazju individwali skont l-Artikolu 9(5) tar-Regolament bażiku. Dawk il-produtturi esportaturi fil-pajjiż b'ekonomija mhux tas-suq li jqisu li għalihom jgħoddu l-kundizzjonijiet tal-ekonomija tas-suq fir-rigward tal-manifattura u l-bejgħ tal-prodott li qiegħed jiġi investigat, jistgħu jissottomettu talba għal trattament ta' ekonomija tas-suq sostanzjata kif xieraq għal dan il-għan ("talba għal TES") u jibagħtuha lura mimlija kif meħtieġ fil-limitu tal-iskadenzi speċifikat fit-Taqsima 5.1.2.2 hawn taħt. Madankollu, il-produtturi esportaturi li jitolbu marġini individwali ta' dumping għandhom ikunu jafu li l-Kummissjoni tista' xorta waħda tiddeċiedi li ma tiddeterminax il-marġni individwali ta' dumping tagħhom jekk, pereżempju, l-għadd ta' produtturi esportaturi tant ikun kbir li tali determinazzjoni tkun partikolarment diffiċli u ma tkunx tippermetti li l-investigazzjoni titlesta fil-ħin. Il-Kummissjoni se tibgħat il-formoli ta' talba għal TES lill-produtturi esportaturi kollha fil-pajjiż ikkonċernat magħżula biex ikunu parti mill-kampjun u lill-produtturi esportaturi li kkooperaw mhux inklużi fil-kampjun u li jixtiequ japplikaw għal marġni individwali ta' dumping, lil kull assoċjazzjoni magħrufa ta' produtturi esportaturi, kif ukoll lill-awtoritajiet tal-pajjiż ikkonċernat. Il-Kummissjoni se tivvaluta biss il-formoli ta' talba għal TES sottomessi mill-produtturi esportaturi fil-pajjiż ikkonċernat magħżul biex ikun parti mill-kampjun u lill-produtturi esportaturi li kkooperaw mhux inklużi fil-kampjun li t-talba tagħhhom għal marġni individwali ta' dumping tkun ġiet aċċettata. Il-produtturi esportaturi kollha li jitolbu TES iridu jissottomettu formola ta' talba għal TES mimlija fi żmien 21 jum mid-data tan-notifikazzjoni tal-għażla tal-kampjun jew tad-deċiżjoni li ma jintgħażilx kampjun, sakemm ma jkunx speċifikat mod ieħor. Importaturi mhux relatati tal-prodott li qiegħed jiġi investigat mill-pajjiż ikkonċernat lejn l-Unjoni huma mistiedna li jipparteċipaw f'din l-investigazzjoni. Fid-dawl tal-għadd potenzjalment kbir ta' importaturi mhux relatati, li huma involuti f'dan il-proċediment, u sabiex tlesti l-investigazzjoni fil-limiti ta' żmien statutorji, il-Kummissjoni tista' tillimita l-importaturi mhux relatati li jridu jiġu investigati, għal għadd raġonevoli billi tagħżel kampjun. It-teħid ta' kampjuni se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi investigat fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula għall-kampjun. Sabiex tikseb l-informazzjoni li tqis li hija meħtieġa fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Id-determinazzjoni tal-ħsara tissejjes fuq evidenza pożittiva u tinvolvi eżaminazzjoni oġġettiva tal-volum tal-importazzjonijiet li jkunu oġġett ta' dumping, l-effett tagħhom fuq il-prezzijiet fis-suq tal-Unjoni u konsegwentement l-impatt ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx ħsara, il-produtturi tal-Unjoni tal-prodott investigat huma mistiedna jieħdu sehem fl-investigazzjoni tal-Kummissjoni. Minħabba li jidher li hemm għadd kbir ta' produtturi tal-Unjoni involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni ddeċidiet li tillimita l-produtturi tal-Unjoni li jridu jiġu investigati għal għadd raġonevoli billi tagħżel kampjun. It-teħid ta' kampjuni jitwettaq f'konformità mal-Artikolu 17 tar-Regolament bażiku. Il-produtturi tal-Unjoni u/jew l-assoċjazzjonijiet ta' produtturi tal-Unjoni kollha magħrufa se jiġu mgħarrfa mill-Kummissjoni dwar liema kumpaniji jkunu finalment intgħażlu biex jiġu inklużi fil-kampjun. Sabiex tikseb it-tagħrif li tqis li hu meħtieġ fl-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni inklużi fil-kampjun u lil kull assoċjazzjoni magħrufa ta' produtturi tal-Unjoni. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Il-partijiet interessati, qabel ma jissottomettu lill-Kummissjoni informazzjoni u/jew dejta li hija soġġetta għad-drittijiet tal-awtur ta' terzi persuni, iridu jitolbu permess speċifiku lid-detentur tad-drittijiet li jippermetti b'mod espliċitu a) li l-Kummissjoni tuża l-informazzjoni u d-dejta għall-iskop ta' dan il-proċediment ta' difiża ta' kummerċ u b) tipprovdi l-informazzjoni u/jew id-dejta lill-partijiet interessati għal din l-investigazzjoni f'forma li tippermettilhom li jeżerċitaw id-drittijiet tad-difiża tagħhom. Partijiet interessati li jagħtu tagħrif "Ristrett" huma mitluba jipprovdu taqsiriet mhux kunfidenzjali tiegħu skont l-Artikolu 19(2) tar-Regolament bażiku, li jiġu mmarkati "Għall-ispezzjoni mill-partijiet interessati". Dawn it-taqsiriet għandhom ikunu dettaljati biżżejjed biex jippermettu fehim raġonevoli tas-sustanza tal-informazzjoni mressqa b'mod kunfidenzjali. Jekk parti interessata li tippreżenta informazzjoni kunfidenzjali ma tipprovdix taqsira mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti ta' prokuri u ta' ċertifikazzjoni skennjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz ta' ittra rreġistrata. Meta jużaw il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (korrispondenza mal-Kummissjoni Ewropea f'każijiet relatati mad-difiża tal-kummerċ) ippubblikat fuq il-websajt tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tax-xogħol uffiċjali li jiffunzjona u li jiġi kkonsultat kuljum. Ladarba d-dettalji ta' kuntatt ikunu stabbiliti, il-Kummissjoni tikkomunika mal-partijiet interessati permezz tal-posta elettronika biss, sakemm ma jkunx hemm talba speċifika li d-dokumenti kollha mill-Kummissjoni jintbagħtu b' mezz ieħor ta' komunikazzjoni jew sakemm in-natura tad-dokument li għandu jintbagħat ma tkunx teħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess jew ma tipprovdix l-informazzjoni meħtieġa fil-limiti tal-iskadenzi, jew tfixkel b'mod sinifikanti l-investigazzjoni, jistgħu jintlaħqu konklużjonijiet provviżorji jew finali, pożittivi jew negattivi abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u s-sejbiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Nuqqas li tingħata risposta komputerizzata m'għandhiex titqies li tikkostitwixxi non-koperazzjoni, sakemm dik il-parti interessata turi li meta tagħti r-risposta kif mitlub dan jirriżulta f'piż żejjed mhux raġonevoli jew spiża addizzjonali mhux raġonevoli. Il-parti interessata għandha tagħmel kuntatt mal-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrevedi talbiet għall-aċċess tal-fajl, tilwim dwar il-kunfidenzjalità ta' dokumenti, talbiet għall-estensjoni tal-limiti taż-żmien u talbiet minn partijiet terzi għal smigħ. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta se jipprovdi wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, id-dumping, il-ħsara, ir-rabta ta' kawżalità u l-interess tal-Unjoni. Seduta bħal din, bħala regola, issir mhux aktar tard minn tmiem ir-raba' ġimgħa wara d-divulgazzjoni tal-konklużjonijiet provviżorji. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni elettroniċi tal-Uffiċjal tas-Seduta fuq is-sit elettroniku tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Il-Greċja Klassi 1.5. Żjut u xaħmijiet (butir, marġerina, żejt, eċċ.) Iż-żejt taż-żebbuġa straverġni "Galano Metaggitsiou Chalkidikis" hu prodott minn żewġ varjetajiet ta' żebbuġa: is-Strongilolia (Galani, Prasinolia) u l-Hondrolia Halkidikis. Il-proporzjonijiet huma kif ġejjin: ta' mill-inqas 90 % tas-Strongilolia (Galani, Prasinolia) u massimu ta' 10 % tal-Hondrolia Halkidikis. Il-"Galano Metaggitsiou Chalkidikis" għandu dawn il-karatteristiċi fiżiċi, kimiċi u organolettiċi li ġejjin: Karatteristiċi organolettiċi Iż-żejt taż-żebbuġa straverġni "Galano Metaggitsiou Chalkidikis" hu prodott minn varjetajiet ta' żebbuġa li jitkabbru u jintgħasru biss fiż-żona ġeografika ddefinita. Il-"Galano Metaggitsiou Chalkidikis" jiġi bbottiljat fiż-żona biex jiġi evitat ir-riskju li jiġi mittiefes u jitlef il-karatteristiċi speċifiċi tiegħu b'riżultat tat-trasport fi kwantità kbira. Jittieħdu miżuri verament speċifiċi biex jiġi evitat kull deterjorament tal-prodott, jiġifieri: Inizjalment il-prodott jinħażen f'tankijiet tal-azzar inossidabbli u nnumerati fl-imħażen tal-produtturi li jafu kif l-ossiġnu u d-dawl jistgħu jaffettwaw iż-żejt matul il-ħażna. It-tankijet jiġu ssiġillati b'xama' tas-siġilli bil-kelma "κυανούν" (blu) u jiġu ssiġillati mill-ġdid meta tank ma jitbattalx kompletament, biex jiġi żgurat il-kontroll tal-prodott. Jista' jkun li l-prodott ma jiġix dekantat jew trasportat fi kwantità kbira barra miż-żona ġeografika ddefinita tal-produzzjoni sabiex jitnaqqas għal minimu ż-żmien ta' kuntatt bejn ix-xaħam u l-ossiġnu fl-interfaċċja ta' bejn l-arja u ż-żejt, jew fit-tank tat-trasport jew matul l-imballaġġ Jista' jkun li l-prodott ma jiġix trasportat barra miż-żona ġeografika ddefinita tal-produzzjoni f'tankijiet jew kontejners trasparenti sabiex jiġi evitat li jkun espost għad-dawl dirett tax-xema' li tista' tikkawża fotossidazzjoni. Il-fliexken jiġu ssiġillati b'xama' tas-siġilli, li l-kompożizzjoni tagħha tvarja minn lott għall-ieħor (proporzjonijiet tal-komponenti tax-xama' tas-siġilli, il-metodu tal-kontejners tas-siġill), sabiex ma jkun hemm l-ebda possibilità li l-prodott jiġi ffalsifikat (għalhekk il-kontroll jiġi ffaċilitat) u tiġi żgurata t-traċċabilità tiegħu. Il-prodott jiġi mballaġġat f'kontejners mhux trasparenti magħmulin mill-materjal tal-ħġieġ, il-metall jew iċ-ċeramika xieraq, għall-użu mal-ikel, jew kull materjal ieħor inerti sakemm dan ma jaffettwawx il-kontenut u sakemm ikun jissodisfa r-rekwiżiti kummerċjali u/jew legali tal-pajjiżi li fihom jiġi kummerċjalizzat. It-tikkettar, barra li jissodisfa r-rekwiżiti tal-leġiżlazzjoni tal-Unjoni Ewropea, għandu jinkludi wieħed minn dawn il-logos li ġejjin: Il-kodiċi tal-produttur għandu jidher fuq il-flixkun u kull flixkun jiġi nnumerat sabiex il-konsumatur ikollu informazzjoni aktar speċifika u preċiża. Iż-żona ġeografika fejn jiġi prodott il-"Galano Metaggitsiou Chalkidikis" hija ddefinita bil-fruntieri amministrattivi ta' Metaggitsi fil-Muniċipalità ta' Sithonia. L-ispeċifità taż-żona ġeografika ġejja mill-fatt li hi magħluqa bi xmara fil-Punent, bil-baħar fil-Lvant, u bl-għoljiet fit-Tramuntana u n-Nofsinhar. Dwar ir-riżalt fil-biċċa art li tikkostitwixxi ħafna miż-żona (1 820 ha), normalment il-gradjenti huma 1-15 % u fiż-żona ta' madwarha hemm gradjenti akbar li jistgħu jkunu aktar minn 60 %. Għalhekk il-biċċa l-kbira tar-raba' hu mdawwar bl-għoljiet. Dan jifforma baċir magħluq, li hu protett mill-irjieħ umdi tal-Lvant imma fl-istess ħin iżomm it-temperaturi baxxi. It-temperatura medja matul l-aktar xahar kiesaħ hi 2,5 °C u t-temperatura medja matul l-aktar sħun hi 22,5 °C. Ikun hemm ukoll ġlata bikrija prinċipalment dovuta għall-kumbinazzjoni tal-klima u r-riżalt. Il-klima hi Mediterranja. Madankollu, għandha wkoll karatteristiċi ta' klima kontinentali b'influwenza Mediterranja u l-preċipitazzjoni mhix abbundanti b'mod speċjali, b'xita annwali medja li tvarja minn 505 mm għall-altitudnijiet baxxi għal 662 mm għall-altitudnijiet ogħla. Il-perjodu Ġunju-Settembru jitqies bħala l-aktar xott b'xita bejn 119 u 169 mm u l-inqas xita tkun f'Settembru (bejn 20 mm u 29 mm). L-imsaġar taż-żebbuġ ta' Metaggitsi Halkidikis jinżergħu f'ħamrija ta' oriġini Paleożojka fiż-żona tal-Vertiskos, iffurmata minn gness majka u bijotika, granit, skist, kwarzit, dijorite u feldspar, li hi moderatament aċiduża, b'valuri baxxi ta' pH (5 u 6), filwaqt l-imsaġar l-oħra taż-żebbuġ fil-Prefettura ta' Halkidiki jinżergħu f'ħamrija alkalina bil-ġir b'pH ta' 7 jew aktar. Mil-lat mekkaniku, il-ħamrija għandha tessatura bejn ħafifa u medja u għandha livelli għoljin ta' umdità, hi ventilata tajjeb, hi moderatament permeabbli, b'inskular tajjeb, il-migrazzjoni tal-ilma u s-soluzzjonijiet tal-ħamrija hi waħda faċli, u għandha ħafna fosforu. Barra minn hekk l-imsaġar taż-żebbuġ ta' Metaggitsi Halkidikis huma magħmula minn tal-inqas 90 % tal-varjetà taż-żebbuġ tas-Strongilolia (Galani, Prasinolia), li hi stabbilita sew fiż-żona ġeografika ddefinita dovuta għall-ħamrija speċifika u l-kondizzjonijiet klimatiċi prevalenti hemmhekk, massimu ta' 10 % mill-varjetà tal-Hondrolia Halkidikis. Il-preżenza dominanti tal-varjetà tas-Strongilolia fiż-żona hi minħabba l-attività mikroklimatika u umana li litteralment sawru r-raba', fejn l-aċidità tal-ħamrija titnaqqas permezz ta' demel organiku u ekoloġiku u l-ħruxija tal-ħamrija permezz tat-tagħżiq manwali. Is-Strongilolia hija żebbuġa kbira. Il-frotta għandha forma tonda ovali, mingħajr beżżula u timmatura f'Novembru. Il-frott jinħasad kmieni, meta l-frotta tkun ħadra fil-vjola, u mbagħad issir l-ewwel għasra f'temperatura baxxa (it-taħlita taż-żebbuġ magħsur ma għandhiex tisħon aktar minn 27 °C). Il-piż ivarja bejn 2,6 u 7,5 grammi u nofs (medja ta' 4,6) u l-kontenut taż-żejt hu 16 %. Is-Strongilolia tintuża kemm biex jiġi prodott iż-żebbuġ tal-mejda kif ukoll iż-żejt taż-żebbuġa u tiddistingwi ruħha bil-frott u l-weraq tagħha. Il-Hondrolia Halkidikis hija żebbuġa bl-għadma bi proporzjon ta' 7-10:1. Mill-Hondrolia Halkidikis jiġi prodott kemm iż-żebbuġ tal-mejda kif ukoll iż-żejt taż-żebbuġa u tiddistingwi ruħha bil-frott u l-weraq tagħha. Il-"Galano Metaggitsiou Chalkidikis" għandu l-karatteristiċi li ġejjin: ta' mill-inqas 90 % taż-żejt jiġi mill-varjetà tas-Strongilolia (Galani, Prasinolia). b'kontenut għoli tal-aċidu olejku (ta' mill-inqas 73 %) il-prevalenza tal-aċidi grassi insaturati (daqs 84 % jew aktar) imqabbla ma' oħrajn saturati perċentwali baxx tal-aċidu linoleniku (anqas minn 1,0 %) u l-aċidu linolejku (anqas minn 11 %) it-togħma medja tal-frott, b'valur medjan > 3, il-qawwa medja tat-togħma, b'valur medjan > 3, u l-imrar bejn baxx u medju, b'valur medjan < 2,5. Il-"Galano Metaggitsiou Chalkidikis" jista' jiġi deskritt bħala żejt mhux qawwi peress li l-valur tal-imrar tiegħu normalment hu < 2. Il-"Galano Metaggitsiou Chalkidikis" hu prodott minn żebbuġ li jinħasad kmieni - il-ħsad jibda f'Ottubru - meta l-frotta tkun ħadra fil-vjola, u mbagħad issir l-ewwel għasra f'temperatura baxxa (it-taħlita taż-żebbuġ magħsur ma għandhiex tisħon aktar minn 27 °C). Il-"Galano Metaggitsiou Chalkidikis" hu kkaratterizzat mill-preżenza tal-varjetà tas-Strongilolia (Galani jew Prasinolia) li titkabbar kummerċjalment fiż-żona ġeografika u kważi mkien ieħor. Il-varjetà hi stabbilita sew fiż-żona u tgħodd għal kważi s-siġar kollha tagħha taż-żebbuġ, 90 % taż-żebbuġ kollu mkabbar. Il-preżenza dominanti ta' din il-varjetà fiż-żona hi minħabba l-attività umana u mikroklimatika (nixfa, temp xott, ġlata bikrija, temperaturi baxxi, valuri baxxi ta' pH tal-ħamrija, riżalt) li literalment sawru r-raba', fejn l-aċidità tal-ħamrija titnaqqas permezz ta' demel organiku u ekoloġiku u l-ħruxija tal-ħamrija permezz tat-tagħżiq manwali. Dawn il-kundizzjonijiet klimatiċi u tal-ħamrija jipproduċu konċentrazzjoni akbar tal-aċidu olejku (73 %) u konċentrazzjonijiet iżgħar tal-aċidu linoleniku (anqas minn 1,0 %) u l-aċidu linolejku (anqas minn 11 %) biex b'hekk iż-żejt taż-żebbuġa "Galano Metaggitsiou Chalkidikis" jikseb stabbilità ta' ossidazzjoni akbar. Il-karatteristiċi pożittivi taż-żejt taż-żebbuġ "Galano Metaggitsiou Chalkidikis" huma dovuti wkoll għall-kontenut għoli tal-fosforu tal-ħamrija. Barra minn hekk, iż-żejt taż-żebbuġa straverġni "Galano Metaggitsiou Chalkidikis" għandu aroma taż-żebbuġ friska, distinta u tal-frott minħabba l-ammont baxx ta' xita, li jipproduċi aromi bbilanċjati, ħsad kmieni, li jagħti żejt b'aroma intensa u l-metodu tal-għasra użat (l-ewwel għasra b'temperatura baxxa) li ma tagħmilx ħsara jew teqred il-komponenti aromatiċi taż-żejt. (it-tieni subparagrafu tal-Artikolu 6(1) ta' dan ir-Regolament) F'paġna 6, it-tabella tinbidel b'dan li ġej:
Extracted from C_143_2015.html